- શિવાજી નગર પોલીસ થાણેના પોલીસ સબ ઈન્સપેક્ટર અમોધસિદ્ધ ઓલેકરે જણાવ્યું કે, અમે મ્હાડા કોલોનીની ઈમારતમાં લાગેલા સીસીટીવી કેમેરા ચેક કરવાનું કામ શરૂ કરી દીધું હતું. ત્યાં જ એક પુરાવો મળ્યો હતો. જે જગ્યાએથી લાશ મળી આવી હતી તેની આસપાસ એક લાલ રંગનું થ્રી વ્હીલર વારંવાર ફરતું જોવા મળ્યું હતું. તે જ ટેમ્પોમાંથી બ્લૂ કલરનું પાણીનું ડ્રમ ત્યાં રાખવામાં આવ્યું હતું. ત્યારપછી પોલીસે તે લાલ રંગના ટેમ્પોની શોધ શરૂ કરી હતી અને ત્યારપછી ટેમ્પાના નંબરના આધારે તેના ચાલક સુધી પોલીસ પહોંચી હતી. પૂછપરછ કરવામાં આવી ત્યારે ખબર પડી કે, આરોપીએ નવી મુંબઈના એપીએમસી માર્કેટમાંથી ડ્રમ ખરીધ્યું હતું અને પછી રૂ. 600 રિક્શા ભાડુ આપીને તેને ત્યાં લાવવામાં આવ્યું હતું. ત્યારપછી જ્યારે એપીએમસી માર્કેટના સીસીટીવી ચેક કરવામાં આવ્યા તો ખબર પડી કે તે ડ્રમ બાબુ ભગવાન પટેલ નામના વ્યક્તિએ ખરીધ્યું હતું. ત્યારપછી પોલીસે આરોપી બાબુ ભગવાન પટેલની નેરુલ ગામમાંથી ધરપકડ કરી હતી.